Ingvar Kamprad

Feodor Ingvar Kamprad ( 30 Maret 1926 – 27 Januwari 2018) panèka taipan bisnis Swèdia. Salèrana panèka pamaddhek IKEA, panèka perusahaan ritel furnitur multinasional.

 Kaoḍi'ân Awwâl 
Kamprad lahèr è Pjätteryd (samangkèn bâgiyân ḍâri Kotthamadya Älmhult), län Kronobergs, è Småland, Swèdia, ḍâri eppa'na sè anyama Frans Feodor Kamprad sè lahèr è Jèrman bân ḍâteng ka Swèdia è omor sataon, bân èbhuna sè anyama Berta Linnéa Matilda Nilsson. Emba lakè'na ḍâri eppa'na sè anyama Erdman Achim Kamprad, asalla dâri Thuringen, tor èbhuna, Franzisca Glatz, lahèr è Bohèmia. Marga Kamprad panèka macem "Kamerad" Sè ampon bâḍâ sejjhâk abad ka-15. Èbhuna Achim Kamprad panèka sapopona Paul von Hindenburg. Achim mellè partanèyan Elmtaryd (Älmtaryd) è semma'na dhisa kènè' Agunnaryd (samangkèn bâgiyân ḍâri Kotthamadya Ljungby) è provinsi Småland. Salèrana matè'è abâ'na dhibi' pan-bârâmpan taon saellana Frans Feodor lahèr bân awârissaghi partanèyanna ka Franzisca, tor ka Franz Feodor. Ingvar Kamprad oḍi' è partanèyan ka'dinto asareng rèng seppona, kaka' tor emba binè'na, sejjhâk aomor ennem taon.Thomas Sjõberg Ingvar Kamprad och hans IKEA: En svensk saga kaca 3,4 and 5 https://books.google.no/books?id=MKYCCgAAQBAJÈaksès tangghâl 21-01-2026

 Karir 
Kamprad molaè abisnis sejjhâk ngodâ. Salèrana molaè ajhuwâl korè' apoy è omor lèma taon. È omor pettong taon, salèrana molaè ajhuwâlân ka ghâ-tatangghâna ngangghuy. Salèrana ngaonèngè jhâ' korè' apoy bisa èbelli sacara grosir bân moḍâ è Stockholm, pas ajhuwâlaghi tong-sèttong kalabân arghâ moḍâ bân ghi' bisa ngala' ontong. Ḍâri ghânèka, salèrana molaè ajhuwâlân jhuko', dèkorasi bhungkana Natal, bighi, bhulpèn, bân pènsil. Bâkto Kamprad aomor 17 taon, eppa'na aberri' hadiyah pèssè polana Kamprad ampon mamarè studina.

IKEA èpaddhek taon 1943 bân ajhuwâl pan-bârâmpan rèplika mèjâ dâpor karyana om-ma, Ernst.Collins, Lauren (October 3, 2011). "House Perfect". The New Yorker. Èaksès tangghâl 21-01-2026 È taon 1948, Kamprad maluwas portofoliona kalabân nyebbar industri furnitur. Salèrana aproduksi pakakas sasuwai pessennan. Akronim IKEA panèka ḍâri inisiyal nyamana (Ingvar Kamprad), nyama partanèyan kalowarghâ kennengngan salèrana èlahèrraghi  (Elmtaryd), bân dhisana (Agunnaryd).Jonas Fredén (24 September 2015) Ingvar Kamprad, founder of IKEA Sweden.se. Èaksès tangghâl 21-01-2026

Bulân Juni 2013, Kamprad nyorot ḍâri dèwan dirèksi Inter IKEA Holding SA. Pottra bungsona, Mathias Kamprad, aghentè'è Per Ludvigsson mènangka katua perusahaan induk ka'dinto. Saellana kapotosânna, Kamprad ajellassaghi, "kaulâ arassa ka'dinto bâkto sè teppa' ghâbây kalowar ḍâri dèwan Inter IKEA Group. Ka'dinto jhughân aropa parjhâlânan saterrossâ ka parghentèyan generasi sè ampon ajhâlân pan-bârâmpan taon bâri'." Mathias bân ḍuwâ' kaka'na jhughân ollè jabadhân tèngghi è pimpinan IKEA, nyoson visi bân stratègi jangka lanjhâng perusahaan.Gina Chon (5 June 2013). "IKEA's new chairman likes PAX wardrobes, and that's about all we know". Quartz. Èaksès tangghâl 21-01-2026

Bulân Maret 2010, majalah Forbes ra-ngèra kasoghiyânna Kamprad ollè US$23 miliar bân ngakoè salèrana mènangka orèng palèng soghi sa-dhunnya nomer 11. Bulân Juni 2015, Kamprad ècatet mènangka orèng palèng soghi ka-8 è dhunnya ḍâlem Bloomberg Billionaires Index kalabân kasoghiyân bhârsèna ra-kèra $43,2 miliar. Forbes alapor jhâ' kasoghiyân bhârsèna Kamprad kantos Fèbruari 2016 ḍâpa' $3,4 miliar."Ingvar Kamprad". Forbes. https://www.forbes.com/profile/ingvar-kamprad/ Èaksès tangghâl 21-01-2026

 Sombher-sombher